OpenLLM-France/wikimedia huggingface dataset:
# Refugi de Colomers

El refugi de Colomers és un refugi de muntanya propietat del Conselh Generau d'Aran, que està situat a 2.135 m d'altitud, al costat de l'Estanh Major de Colomers al Circ de Colomèrs, dins del municipi de Naut Aran, a la comarca de la Vall d'Aran i dins de la zona perifèrica del Parc Nacional d'Aigüestortes i Estany de Sant Maurici. El refugi, inaugurat l'any 2008, està guardat tot l'any amb una capacitat de 60 places per a dormir.
El refugi, un edifici de dos plantes i golfes, disposa de 5 habitacions amb lliteres, matalassos i flassades. També disposa de WC i dutxes, servei de menjar i beure i una emissora d’emergència connectada amb el grup de rescat de muntanya dels Pompiers d’Aran.
És punt de pas del sender de Gran Recorregut GR-11 i es troba dins del circuit de la travessa Carros de Foc que uneix els nou refugis del Parc Nacional d'Aigüestortes i Estany de Sant Maurici, i es troba circumdat per cims com La Creu de Colomèrs, el Gran Tuc de Colomèrs o el Tuc de Ratèra.

## Accés

La localitat més propera és Tredós, des d'on s'accedeix a la Vall d'Aiguamòg i a Es Banhs de Tredòs, on des del 15 de juny i fins al 15 de setembre és obligat deixar el cotxe al pàrquing.
Des del pàrquing d'Es Banhs de Tredòs, s'accedeix en 2 hores a peu fins al refugi. També es pot utilitzar el servei de taxis, els quals ens deixaran a 40 minuts a peu dl refugi.

## Història

Fou inaugurat l’any 2008 prop de l’emplaçament de l'antic refugi gestionat per la Federació d’Entitats Excursionistes de Catalunya (FEEC) anomenat Colomèrs II i ara Refugi vell de Colomers.

## Ascensions i travessies

* Ascensió al Tuc de la Sendrosa (2.482 m). Duració 2 hores 45 minuts.
* Ascensió a La Creu de Colomèrs (2.895 m). Duració 3 hores.
* Ascensió al Gran Tuc de Colomèrs (2.933 m). Duració 3 hores 30 minuts.
* Ascensió al Tuc de Ratèra (2.861 m). Duració 3 hores.
* Ascensió al Tuc deth Podu. Duració 2 hores 30 minuts.
* Ascensió al Montarto (2.833 m). Duració 4 hores.
* Ascensió al Pic Blanc (2.881 m). Duració 3 hores.
* Senders de llarg recorregut: GR 11 Final de l'etapa 22, del Refugi de la Restanca al Refugi de Colomèrs (4 h 35 min) i inici de l'etapa 23, del Refugi de Colomèrs al Refugi d’Ernest Mallafré (4 h 30 min).
* Travessa Carros de Foc, inici i final de les etapes: Refugi de Saboredo – Refugi de Colomèrs (2-3 hores) i Refugi de Colomèrs – Refugi de la Restanca (3-4 hores).

## Referències

* ↑ Institut Cartogràfic i Geològic de Catalunya
* 1 2 3 4 5 «REFUGI COLOMÈRS // 2.135 m. INICI». [Consulta: 28 desembre 2022].
* 1 2 3 «refugi de Colomers». enciclopèdia.cat. Enciclopèdia Catalana. [Consulta: 27 desembre 2022].
* ↑ Broch, Manuel; Gregori, Francesc X. Aigüestortes i Sant Maurici. El parc nacional i el seu entorn. Barcelona: Montblanc-Martín, 1994, p. 55-57. ISBN 84-85135-63-6.

## Vegeu també

* Bassa Nera d'Aiguamoix

## Enllaços externs

* Calendari d'obertures
# José María Movilla Cubero

José María Movilla (Madrid, 8 de febrer de 1975) és un exfutbolista madrileny, que ocupà el lloc de migcampista.

## Trajectòria

Va sorgir de les categories inferiors del Reial Madrid, però abans de passar als filials va deixar l'entitat per jugar amb clubs de Segona B, com el Moscardó, el CD Numancia i el CD Ourense, amb qui debuta en Segona Divisió la temporada 97/98.
La 98/99 la juga amb el Màlaga CF, tot quallant una gran temporada: és titular (41 partits i 2 gols), i els andalusos pugen a primera divisió. A la màxima categoria, Movilla va ser una peça fonamental del seu equip durant altres dues temporades.
L'estiu del 2001 marxa a l'Atlètic de Madrid, amb qui aconsegueix un altre ascens a Primera. Amb els matalassers realitza dues campanyes de titular, però perd aquesta condició la temporada 02/03, la qual marxaria a meitat al Reial Saragossa, en qualitat de cedit, i posteriorment traspassat. En el conjunt aragonès, el migcampista romandria tres temporades i mitja, amb una trajectòria força discreta.
La temporada 07/08 recala al Reial Múrcia, amb qui baixa a Segona Divisió, i el 2009 fitxa pel Rayo Vallecano, també de la categoria d'argent. La temporada 2011-2012 Movilla torna a Primera Divisió després d'aconseguir l'ascens amb el Rayo Vallecano.
En acabar la temporada queda lliure, i després d'estar a punt de fitxar per l'Hèrcules CF de la Segona Divisió; torna al Reial Saragossa per disputar la temporada 2012-13 a primera divisió. Amb el conjunt aragonès, Movilla es va convertir en el jugador més veterà a vestir la seva samarreta, amb 37 anys i 332 dies, superant així la marca que tenia Enrique Yarza des de setembre de 1968.

## Palmarès

* Copa del Rei 2004
* Supercopa 03/04

## Referències

* ↑ Movilla, el más veterano en jugar con el Zaragoza (castellà)

## Enllaços externs

* Fitxa de Movilla
# Príbelce

Príbelce és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1244.
# Müsavat

El Müsavat és un partit polític de l'Azerbaidjan. El nom significa "Igualtat", i va jugar un rol crucial a la República Democràtica de l'Azerbaidjan del 1918-1921.
El partit fou fundat a Bakú el 1911 fundat per Mehmet Emin Rasulzade (1884-1955), G. Sharifzadeh i A. Kiakimzade. La seva ideologia era de caràcter panislamista, panturànica i panàzeri, que edità la revista Istiklal (Independència), i que mantingué contactes amb el govern dels Joves Turcs i d'altres grups panturànics i tàtars, ja que, endemés de ser partidaris d'un Azerbaidjan independent i unit, no veien malament la unió amb Turquia sota protectorat. També criticaren els azeriyalar (defensors de l'àzeri escrit) i a Ferudin Bei Kotxarli, i proposaven la llengua turca unificada dels Joves Turcs. El 1914 els seus principals dirigents s'exiliaren cap a Turquia i des del 1915 pressionaren els turcs perquè recolzessin llurs reivindicacions. Posteriorment, el 1917 s'aliaren estratègicament amb el Daixnak armeni i amb els menxevics georgians quan es proclamà la Federació de Transcaucàsia, però el 1918 es va trencar i proclamaren la República Democràtica de l'Azerbaidjan.
Al final d'abril de 1920 els comunistes prengueren el poder i s'hi va establir una República Soviètica, que finalment el 1922 ingressà, com a part de la República Federal Soviètica de Transcaucàsia, a la Unió Soviètica.
Els líders del Müsavat van fugir a Turquia i durant molts anys el partit només va actuar a l'exterior. Rasulzade es va establir a Romania i durant els anys 1930 passà de l'occidentalisme panturànic a les simpaties pel nacionalisme alemany. Mercès als oficis del baixkir Ahmed Zeki Velidi Togan exiliats àzeris i dirigents nazis s'entrevistaren a Tabriz el 1940. Així, quan el Tercer Reich envaí l'URSS el 1941, alguns exiliats formaren part de l'Azerische Sondergruppe, dirigit pel coronel Abdurahman Fatalibeyli-Dudanginski. Aquest darrer va dirigir els principals resistents de Müsavat i altres grups a l'exili fins que fou assassinat el 1954.
A la fi dels anys vuitanta del segle xx el Müsavat es va integrar al Partit Front Popular de l'Azerbaidjan. El 1992 fou reconegut com a partit polític i registrat l'any següent, amb una ideologia panturca, panislamista i nacionalista, si bé amb tendència a una major secularització en els següents anys. Fora del Front Popular, és actualment un partit d'oposició (2004) que porta el nom de Yeni Müsavat Partiyasi (Nou Partit de la Igualtat).

## Bandera

La bandera del Müsavat, que era la bandera de l'Azerbaidjan blava, vermella i verda amb mitja lluna i estrella blanques, fou la utilitzada. Com que no estava regulada n'existien diversos models.

## Referències

* ↑ van Schendel, Willem. Identity Politics in Central Asia and the Muslim World. I.B.Tauris, 2001. ISBN 1-86064-261-6.
# Allan Cole

Allan Cole (Kingston, 14 d'octubre de 1950) és un exfutbolista jamaicà de la dècada de 1970.
Fou internacional amb la selecció de Jamaica.
Pel que fa a clubs, destacà a Atlanta Chiefs i Náutico Capibaribe.

## Referències

* ↑ Allan Cole Fitxa i estadístiques a la FIFA
* ↑ «Bob Marley and the Beautiful Game». Paste Magazine, 25-09-2014 [Consulta: 22 desembre 2014].
* ↑ Allan Cole a National-Football-Teams.com (anglès)
* ↑ NASL career stats
# Refugi de Colomina

El Refugi de Colomina, situat a la capçalera de la Vall Fosca (Pallars Jussà) a 2.395 m d'altitud, fou construït als voltants de l'any 1917 i es coneixia com la "casa Keller", nom de l'enginyer suís Albert Keller, que hi habitava i des d'on dirigia el que fou la primera obra hidroelèctrica de l'estat espanyol.
El 1985, l'edifici de fusta es va restaurar i condicionar, ja que es trobava molt malmès, i fou cedit per FECSA a la FEEC (Federació d'Entitats Excursionistes de Catalunya).
El refugi es troba al sud del massís dels Encantats Pallars Aran i dins de la zona perifèrica de protecció del Parc Nacional d'Aigüestortes i Estany de Sant Maurici. Envoltat de 24 llacs és la zona lacustre més gran dels Pirineus catalans. Ofereix al muntanyenc descans i restauració després d'un llarg dia d'activitat, tant a l'estiu com a l'hivern.
Fa part d'una travessa anomenada Pallars-Ribagorça-Aran, que enllaça nou refugis, tots ells comunicats per ràdio i telèfon, que donen la possibilitat de conèixer tota la regió sempre per camins i sense baixar mai als pobles.
L'accés directe al refugi és per la Vall Fosca, concretament des de l'embassament de Sallente (1770m) d'on surt el camí. A l'estiu un telefèric obert al públic dona la possibilitat d'accedir a l'Estany Gento (2.150 m) a una hora del refugi.

## Fonts

* Pàgina Web del Refugi
* Cent anys de Colomina, FEEC

## Enllaços externs

* Calendari d'obertures
# Dave Weckl

Dave Weckl (8 de gener de 1960) és un virtuós bateria de Jazz-fusió que ha desenvolupat una tècnica notable i innovadora a la Bateria. A part de tindre una banda pròpia, ha tocat amb la Michel Camilo band i la Elektric Band d'en Chick Corea.

## Enllaços externs

* Siti oficial de Dave Weckl (anglès)
* Perfil de bateria: Dave Weckl Arxivat 2009-04-30 a Wayback Machine. (castellà)
* Vagos FM: Discografia de Dave Weckl Arxivat 2009-06-11 a Wayback Machine. (castellà)
# Sants Teatre

El Sants Teatre és una sala d'espectacles pertanyent al Centre Catòlic de Sants, al barri de Sants, (Barcelona). Té una capacitat per a 275 espectadors i s'hi fan activitats de tota classe.

## Enllaços externs

* Fitxa tècnica del teatre, amb fotografies
# Kechoula

Kechoula (àrab كشولة) és una comuna rural de la província d'Essaouira de la regió de Marràqueix-Safi. Segons el cens de 2014 tenia una població total de 6.083 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Pseudorana

Pseudorana és un gènere d'amfibis anurs de la família Ranidae.

## Distribució

És un gènere endèmic de la Xina: oest de la província de Guizhou, sud de Sichuan, nord-oest de Hunan i nord de Yunnan.

## Taxonomia

* Pseudorana sangzhiensis (Shen, 1986)
* Pseudorana weiningensis (Liu, Hu i Yang, 1962)

## Referències

* ↑ «Endemic Amphibians and Their Distribution in China» (2012). Asian Herpetological Research 3(2): 163–171. DOI: 10.3724/sp.j.1245.2012.00163
# Münchwilen (Turgòvia)

Münchwilen és un municipi del cantó de Turgòvia (Suïssa), cap del districte de Münchwilen.
Münchwilen té una àrea de 7,79 kilometers quadrats dels quals el 66.6% son destinats per l'agricultura, el 10% és zona forestal i el 23,1% està ocupat per edificis o carreteres, la resta (0,01 km² son rius o llacs.
Münchwilen tenia una població el 2015 de 5.270 habitants. El 2008, un 17,7% de la població era estrangera. La majoria de la població (2000) parla alemany (86,8%), sent l'italià la segona llengua més comuna (4,3%) i el turc la tercera (2,1%).
La Capella de St. Margarethen fou declarada com a be cultural Suís d'importància nacional.
* Capella de St. Margareten
* Interior de la capella

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
* ↑ Swiss Federal Statistical Office-Land Use Statistics 2009 data (alemany) accessed 25 March 2010
* ↑ Swiss Federal Statistical Office - Superweb database - Gemeinde Statistics 1981-2008 (alemany) accessed 19 June 2010
* ↑ Swiss Federal Statistical Office accessed 4 October 2010
* ↑ «Kantonsliste A-Objekte: Thurgau» (en german). KGS Inventar. Federal Office of Civil Protection, 2009. Arxivat de l'original el 18 de juliol 2011. [Consulta: 28 novembre 2009].
# Allan Anthony Costly

Allan Anthony Costly (13 de desembre de 1954 a Tela) és un exfutbolista hondureny.
Jugava de defensa central. Va jugar a diversos clubs hondurenys, com ara el Real España o el CD Olimpia. Va jugar la temporada 1982-1983 al CD Málaga. També fou internacional amb la selecció d'Hondures, amb la qual disputà la Copa del Món de 1982. És pare del també futbolista Carlo Costly.

## Referències

* ↑ «Hemeroteca - MundoDeportivo.com», 31-07-1982. [Consulta: 15 desembre 2017].
* ↑ Allan Anthony Costly a National-Football-Teams.com (anglès)

## Enllaços externs

* Perfil a PlayerHistory.com
# Raúl Valbuena Cano

Raúl Valbuena Cano (Madrid, 23 d'abril de 1975) és un exfutbolista professional madrileny, que ocupava la posició de porter.

## Trajectòria

Es forma a les categories inferiors del Reial Madrid. A la campanya 95/96 debuta a la Segona Divisió amb l'equip B, tot jugant un partit, xifra que augmentaria fins a 17 a l'any següent. Després d'una estada pel RCD Mallorca B (97/99), a l'estiu de 1999 recala al CD Toledo. Disputa 26 partits amb l'equip castellanolleonès, que baixa a Segona B. Però, el porter és fitxat per l'Albacete Balompié.
Amb l'equip manxec, tot just compta la temporada 00/01, però es converteix en el porter titular la temporada 01/02. El seu bon joc possibilita que fitxa pel Reial Saragossa, amb qui aconsegueix l'ascens a primera divisió a l'estiu del 2003, tot i que el madrileny només hi apareix en una ocasió.
Debuta a la màxima categoria a la temporada 03/04, com a suplent de Laínez. El 2004 retorna cedit a l'Albacete, que ara competeix a primera divisió, també. Juga 21 partits amb els del Carlos Belmonte, que perden la categoria. De nou al Zaragoza, continua a la suplència.
La temporada 06/07 retorna una altra vegada a Albacete. Hi ocupa la porteria durant 21 partits, la meitat de la competició, però a l'any següent passa a la suplència. El 2008 el club albaceteny anuncia que prescindeix dels serveis del madrileny.

## Enllaços externs

* Fitxa del jugador
* L'Albacete anuncia que prescindeix de Valbuena
# Dave Wyndorf

Dave Wyndorf (28 d'octubre de 1956, Nova Jersey) és el vocalista, líder i fundador de la banda de Stoner rock Monster Magnet. El 1989, Dave Wyndorf va fundar la banda Monster Magnet i el 1991 llançà el seu primer àlbum musical anomenat Spine of God.

## Referències

* ↑ Phillips, William; Cogan, Brian. Encyclopedia of Heavy Metal Music (en anglès). ABC-CLIO, 2009, p. 164. ISBN ABC-CLIO.

## Enllaços externs

* http://www.monstermagnet.net
# Satxíkovo

Satxíkovo (en rus: Сачиково) és un poble de la República de Marí El, a Rússia, que en el cens del 2010 tenia 146 habitants. Pertany al districte rural de Kozmodemiansk.

## Referències

* ↑ «Деревня АЛДЕЕВО (АЛДИСОЛА)» (en rus). Информационный ресурс Республики Марий Эл «12rus.ru». [Consulta: 12 abril 2016].
# Stereocyclops parkeri

Stereocyclops parkeri és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Peixoto, O.L. & Potsch de Carvalho-e-Silva, S. 2004. Stereocyclops parkeri. Llista Vermella d'Espècies Amenaçades de la UICN 2006. Consulta: 28 d'abril del 2008.
# Juan Antonio González Ureña

Juan Antonio Ureña (Montilla, 13 de desembre de 1967) és un exfutbolista andalús, que jugava de defensa.

## Trajectòria

Va desenvolupar pràcticament tota la seua carrera a les files del Reial Betis. Amb els verd-i-blancs va debutar en Primera a la 86/87, tot jugant dos partits, tot i que no seria fins a la temporada 90/91 quan es consolidaria al primer equip.
Va ser titular en la primera meitat de la dècada dels 90, condició que va perdre a partir de la temporada 95/96. D'eixe moment en endavant, tot just jugaria una quinzena de partits per temporada, fins a la seua retirada al final de la temporada 98/99. En total, va jugar 104 partits amb els bètics a primera divisió, marcant 3 gols.

## Enllaços externs

* Fitxa a Betisweb Arxivat 2013-08-20 at Archive.is (castellà)
# Raimonds Vējonis

Raimonds Vējonis (Óblast de Pskov, URSS, 15 de juny de 1966) és un polític letó, militant del Partit Verd de Letònia, Ministre de Defensa entre 2014 i 2015, dins el primer Gabinet Straujuma, i que va continuar ocupant en el segon Gabinet Straujuma. President de Letònia entre 2015 i 2019.
Té un mestratge en Biologia de la Universitat de Letònia.

## Referències

* ↑ «The Cabinet of Ministers of the Republic of Latvia: Raimonds Vējonis» (en anglès). Mk.gov.lt. Arxivat de l'original el 31 de març 2014. [Consulta: 17 abril 2010].
* ↑ «Letònia vota el primer cap d'estat verd de la Unió Europea». Vilaweb, 04-06-2015. [Consulta: 4 juny 2015].

## Enllaços externs

* «Curriculum Vitae» (en letó). Arxivat de l'original el 2010-12-08. [Consulta: 16 març 2015].
# Nabu-shuma-ukin II

Nabu-shuma-ukin II o Nabû-šuma-ukîn II va ser un usurpador i breument rei de Babilònia durant un mes a l'any 732 aC, abans de ser enderrocat pel seu successor Nabu-mukin-zeri. El seu regnat va ser tant curt que la Llista de reis de Babilònia de l'època hel·lenística omet el seu nom.
Era contemporani del rei d'Assíria Teglatfalassar III, que estava massa ocupat en diverses campanyes com per dirigir la seva atenció a Babilònia. Nabu-shuma-ukin II, un funcionari provincial, va arribar al poder després d'una rebel·lió contra Nabu-nadin-zeri, al que va enderrocar i assassinar.
Nabu-shuma-ukin va ser enderrocat i substituït a les poques setmanes per Nabu-mukin-zeri, un cabdill caldeu de la tribu dels Bit-Amukkani. Aquest fet va iniciar una tendència, ja que els pretendents posteriors d'origen babiloni eren sistemàticament enderrocats pels caldeus, com va passar amb Marduk-zakir-shumi II l'any 703 aC, amb Marduk-Apal-Iddina II també el 703 aC i amb Nergal-ushezib el 692 aC.

## Referències

* ↑ Grayson, A. Kirk. Assyrian and Babylonian Chronicles. Locust Valley, Nova York: J.J. Augustin, 1975, p. 231.
* ↑ Brinkman, J. A. A political history of post-Kassite Babylonia. Roma: Pontificium Institutum Biblicum, 1968, p. 235-236.
* ↑ Brinkman, J. A. Prelude to empire : Babylonian society and politics, 747-626 B.C.. Filadèlfia, Pa: Babylonian Fund, University Museum, 1984, p. 23. ISBN 9780934718622.
# Allan Clarke

Allan John Clarke (31 de juliol de 1946) és un exfutbolista anglès de la dècada de 1970 i entrenador.
Fou internacional amb la selecció d'Anglaterra amb la qual participà en la Copa del Món de futbol de 1970. Defensà els colors de Walsall, Fulham FC, Leicester City FC, Leeds United FC i Barnsley FC. Posteriorment fou entrenador.

## Palmarès
### Leeds United

* Football League First Division: 1973-74
* FA Cup: 1972
* FA Charity Shield: 1969
* Copa de Fires: 1971

## Referències

* ↑ «Allan Clarke». UK A-Z Transfers. Neil Brown. Arxivat de l'original el 30 gener 2010. [Consulta: 24 gener 2010].
* ↑ Allan Clarke Statistics Arxivat 2014-06-14 a Wayback Machine. FIFA. Consultat 3 febrer 2010.
* ↑ «Allan Clarke». National Football Teams. [Consulta: 19 juny 2013].
* ↑ Full Managerial Stats for Leeds United from WAFLL
* ↑ «Soccerbase managerial statistics». Arxivat de l'original el 2004-11-14. [Consulta: 30 agost 2018].
* ↑ «Leeds United F.C. History - Allan Clarke». OZ White LUFC. [Consulta: 1r octubre 2014].
# Raúl Sánchez

Raúl Pedro Sánchez Soya (26 d'octubre de 1933 - 28 de febrer de 2016) fou un futbolista xilè.

## Selecció de Xile

Va formar part de l'equip xilè a la Copa del Món de 1962.

## Referències

* ↑ «Falleció Raúl Sánchez, figura de la Roja en el Mundial de 1962». 24horas.cl.
* ↑ «1982 FIFA World Cup Chile». Arxivat de l'original el 2011-07-22. [Consulta: 12 desembre 2017].
* ↑ Raúl Sánchez a National-Football-Teams.com (anglès)
* ↑ Raúl Sánchez Fitxa i estadístiques a la FIFA
# Diodor Periegetes

Diodor Periegetes (en grec antic: Διόδωρος ὁ περιηγητής, Diódōros ho Periēgētés) fou un escriptor grec nascut probablement a Atenes que va escriure sobre geografia i topografia.
Va viure en temps d'Alexandre el Gran (anteriorment al 308 aC). Va ser amic de l'historiador Anaxímenes, segons Ateneu de Naucratis.
Es coneixen dues de les seves obres:
* Περὶ δήμων. Aquesta obra la citen amb freqüència Valeri Harpocratió i Esteve de Bizanci, i per ells se'n conserven fragments importants.
* Περὶ μνημάτων. Sobre monuments, citada per Plutarc i per Ateneu de Naucratis.
També podria ser l'autor d'una obra sobre Milet (περὶ Μιλήτον σύγγραμμα) esmentada per Plutarc.

## Referències

* ↑ 10.Diodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 1016
# Saturní

Saturní (Saturninus) és el nom dels següents personatges:
* Saturní (artista), gravador romà
* Saturní (gnòstic), gnòstic dualista
* Saturní I, usurpador del tron imperial romà
* Saturní II o Juli Saturní, usurpador del tron imperial romà
* Saturní III (segle iv), usurpador del tron imperial romà
* Luci Antoni Saturní (segle i), usurpador del tron imperial romà
* Aponi Saturní, governador de Mèsia
* Claudi Saturni, jurista romà
* Apuleu Saturní, diversos personatges de la gens Apuleia
* Gai Senti Saturní, propretor de Macedònia
* Gai Senti Saturní I, cònsol el 19 aC
* Gai Senti Saturní II, cònsol l'any 4 any
* Gneu Senti Saturní (cònsol sufecte any 4)
* Gneu Senti Saturní (cònsol any 41)
* Venuleu Saturní, jurista romà
* Luci Volusi Saturní (cònsol sufecte 12 aC)
* Luci Volusi Saturní (cònsol sufecte any 3)
* Quint Volusi Saturní (cònsol any 56)
* Aule Volusi Saturní, cònsol el 87
* Quint Volusi Saturní (cònsol any 92)
# Kormuk

    Per la ciutat sudanesa a l'altre costat de la frontera, vegeu Kurmuk
Kormuk (també coneguda com a Kumruk) és una ciutat d'Etiòpia occidental. Situada a la zona d'Asosa de la regió de Benishangul-Gumaz, Kormuk té una latitud i longitud de 10° 32′ N, 34° 17′ E﻿ / ﻿10.533°N,34.283°E﻿ / 10.533; 34.283 amb una elevació de 653 metres sobre el nivell de la mar.
El 1962 Kormuk estava connectat a Asosa per una carretera de temporada sec, "aspre però acceptable per camions" segons l'Autoritat d'Autopista. Tanmateix el 1996 el viatge per aquesta carretera "es descoratjava per raons de seguretat".
Basada en xifres des de l'Agència Estadística Central, el 2005 aquesta ciutat tenia una població total aproximada de 554 habitants, dels quals 297 eren mascles i 257 eren femelles. Segons el cens nacional de 1994, la seva població total era 322 habitants, dels quals 172 eren mascles i 150 eren femelles. És l'assentament més gran al woreda de Kormuk.
El batalló colonial Italià de guarnició a Kormuk va atacar la ciutat bessona al Sudan, Kurmuk, el 7 de juliol de 1940, que estava sota el comandament de Bimbashi Mervyn Bell, amb tres auxiliars britànics i 51 policies. Bell finalment es va retirar amb els seus homes en bon ordre, deixant als italians que capturessin Kurmuk. El britànics van entrar a Kormuk uns quants mesos més tard, el 14 de febrer de 1941.
Al final de 1985, l'Exèrcit d'Alliberament del Poble Sudanès (SPLA o EPAS) va establir bases als turons dins a territori etíop, cap al sud de Kormuk. La Força de Defensa Nacional Etiòpica donava suport al SPLA quan iniciaren la seva ofensiva cap al Sudan el 1997.

## Notes

* ↑ "Benishangul-Gumuz, Situation Report, 10/96" Arxivat 2008-05-29 a Wayback Machine. (accessed 1 May 2008)
* ↑ CSA 2005 National Statistics Arxivat 2007-08-13 a Wayback Machine., Table B.3
* ↑ Anthony Mockler, Haile Selassie's War (Nova York: Oliver Branch, 2003), pàg. 318
* ↑ David H. Shinn, "Ethiopia: Coping with Islamic Fundamentalism before and after September 11"